CELEX: 62018CN0725
Language: el
Date: 2018-11-22 00:00:00
Title: Υπόθεση C-725/18: Αίτηση προδικαστικής αποφάσεως την οποία υπέβαλε το Grondwettelijk Hof (Βέλγιο) στις 22 Νοεμβρίου 2018 — Anton van Zantbeek VOF κατά Ministerraad

4.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 44/15
            
         
      Αίτηση προδικαστικής αποφάσεως την οποία υπέβαλε το Grondwettelijk Hof (Βέλγιο) στις 22 Νοεμβρίου 2018 — Anton van Zantbeek VOF κατά Ministerraad
      (Υπόθεση C-725/18)
      (2019/C 44/20)
      Γλώσσα διαδικασίας: η ολλανδική
      
         Αιτούν δικαστήριο
      
      Grondwettelijk Hof
      
         Διάδικοι στην υπόθεση της κύριας δίκης
      
      
         Αιτούσα: Anton van Zantbeek VOF
      
         Καθού: Ministerraad
      
         Προδικαστικά ερωτήματα
      
      
                  1)
               
               
                  Έχουν το άρθρο 56 της Συνθήκης για τη Λειτουργία της Ευρωπαϊκής Ένωσης και το άρθρο 36 της Συμφωνίας της 2ας Μαΐου 1992 για τον Ευρωπαϊκό Οικονομικό Χώρο την έννοια ότι αντιβαίνει σε αυτά εθνική ρύθμιση με την οποία καθιερώνεται φόρος επί των χρηματιστηριακών συναλλαγών, κατά την έννοια των άρθρων 120 και 126/2 του βελγικού Wetboek diverse rechten en taksen (κώδικα διαφόρων τελών και φόρων), και η οποία έχει ως αποτέλεσμα ο εγκατεστημένος στο Βέλγιο εντολέας να καθίσταται οφειλέτης αυτού του φόρου όταν ο ενδιάμεσος επαγγελματίας είναι εγκατεστημένος στην αλλοδαπή;
               
            
                  2)
               
               
                  Έχουν το άρθρο 63 της Συνθήκης για τη Λειτουργία της Ευρωπαϊκής Ένωσης και το άρθρο 40 της Συμφωνίας της 2ας Μαΐου 1992 για τον Ευρωπαϊκό Οικονομικό Χώρο την έννοια ότι αντιβαίνει σε αυτά εθνική ρύθμιση με την οποία καθιερώνεται φόρος επί των χρηματιστηριακών συναλλαγών, κατά την έννοια των άρθρων 120 και 126/2 του βελγικού Wetboek diverse rechten en taksen, και η οποία έχει ως αποτέλεσμα ο εγκατεστημένος στο Βέλγιο εντολέας να καθίσταται οφειλέτης αυτού του φόρου όταν ο ενδιάμεσος επαγγελματίας είναι εγκατεστημένος στην αλλοδαπή;
               
            
                  3)
               
               
                  Αν, βάσει της απαντήσεως που θα δοθεί στο πρώτο ή στο δεύτερο προδικαστικό ερώτημα, το Grondwettelijk Hof καταλήξει στο συμπέρασμα ότι τα επίμαχα άρθρα παραβιάζουν μία ή περισσότερες από τις υποχρεώσεις που απορρέουν από τις προαναφερθείσες στα ως άνω ερωτήματα διατάξεις, θα μπορούσε το Grondwettelijk Hof να διατηρήσει προσωρινώς τα αποτελέσματα των άρθρων 120 και 126/2, του βελγικού Wetboek diverse rechten en taksen προκειμένου να αποφευχθεί έλλειψη ασφάλειας δικαίου και να παρασχεθεί στον νομοθέτη η δυνατότητα να προβεί στις αναγκαίες τροποποιήσεις για την εναρμόνιση με τις εν λόγω υποχρεώσεις;